CELEX: 32018R0046
Language: sk
Date: 2017-10-20 00:00:00
Title: Delegované nariadenie Komisie (EÚ) 2018/46 z 20. októbra 2017, ktorým sa stanovuje plán pre odhadzovanie úlovkov pri rybolove určitých druhov žijúcich pri morskom dne a hlbokomorských druhov v severozápadných vodách na rok 2018

12.1.2018   
               
               
                  SK
               
               
                  Úradný vestník Európskej únie
               
               
                  L 7/13
               
            DELEGOVANÉ NARIADENIE KOMISIE (EÚ) 2018/46
      z 20. októbra 2017,
      ktorým sa stanovuje plán pre odhadzovanie úlovkov pri rybolove určitých druhov žijúcich pri morskom dne a hlbokomorských druhov v severozápadných vodách na rok 2018
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (1), a najmä na jeho článok 15 ods. 6 a článok 18 ods. 1 a 3,
      keďže:
      
                  (1)
               
               
                  Cieľom nariadenia (EÚ) č. 1380/2013 je postupne eliminovať odhadzovanie úlovkov vo všetkých druhoch rybolovu Únie zavedením povinnosti vylodiť úlovky druhov, na ktoré sa vzťahujú obmedzenia výlovu.
               
            
                  (2)
               
               
                  S cieľom zaviesť povinnosť vylodiť úlovky sa článkom15 ods. 6 nariadenia (EÚ) č. 1380/2013 Komisia splnomocňuje prijímať prostredníctvom delegovaných aktov plány pre odhadzovanie úlovkov na obdobie najviac troch rokov, a to na základe spoločných odporúčaní vypracovaných členskými štátmi v rámci konzultácií s relevantnými poradnými radami.
               
            
                  (3)
               
               
                  V delegovanom nariadení Komisie (EÚ) 2016/2375 (2) bol stanovený plán pre odhadzovanie úlovkov pri rybolove určitých druhov žijúcich pri morskom dne v severozápadných vodách na obdobie 2016 – 2018 na základe spoločného odporúčania, ktoré v roku 2016 predložili Belgicko, Írsko, Španielsko, Francúzsko, Holandsko a Spojené kráľovstvo.
               
            
                  (4)
               
               
                  Priamy hospodársky záujem na rybolove v severozápadných vodách majú Belgicko, Írsko, Španielsko, Francúzsko, Holandsko a Spojené kráľovstvo. Po konzultácii s Poradnou radou pre severozápadné vody tieto členské štáty predložili Komisii 31. mája 2017 nové spoločné odporúčanie týkajúce sa plánu pre odhadzovanie úlovkov pri rybolove určitých druhov žijúcich pri morskom dne a hlbokomorských druhov v severozápadných vodách na rok 2018. Relevantné vedecké orgány poskytli svoje vedecké príspevky, ktoré preskúmal Vedecký, technický a hospodársky výbor pre rybárstvo (Scientific, Technical and Economic Committee for Fisheries – STECF) (3). Opatrenia navrhované v novom spoločnom odporúčaní sú v súlade s článkom 18 ods. 3 nariadenia (EÚ) č. 1380/2013 a môžu sa preto začleniť do tohto nariadenia.
               
            
                  (5)
               
               
                  Podľa článku 15 ods. 1 písm. c) nariadenia (EÚ) č. 1380/2013 sa povinnosť vylodiť úlovky uplatňuje v severozápadných vodách na druhy charakterizujúce daný rybolov, na ktorý sa uplatňuje obmedzenie výlovu, najneskôr od 1. januára 2016. V novom spoločnom odporúčaní sa špecifikujú flotily, ktoré si musia plniť povinnosť vylodiť úlovky pri zmiešanom rybolove tresky škvrnitej, tresky jednoškvrnnej, tresky merlang a tresky tmavej, pri rybolove homára štíhleho, pri zmiešanom rybolove soley európskej a platesy veľkej a pri rybolove merlúzy európskej, kalkanov rodu Lepidorhombus a tresky žltkavej.
               
            
                  (6)
               
               
                  V súlade s novým spoločným odporúčaním by sa plán pre odhadzovanie úlovkov na rok 2018 mal popri rybolove uvedenom v delegovanom nariadení (EÚ) 2016/2375 (t. j. veľmi zmiešanom rybolovome tresky škvrnitej, tresky jednoškvrnnej, tresky merlang a tresky tmavej, rybolove homára štíhleho, zmiešaného rybolovu soley európskej a platesy veľkej a rybolove merlúzy európskej, kalkanov rodu Lepidorhombus a tresky žltkavej) uplatňovať aj na rybolov tresky tmavej v divíziách ICES VI a Vb a VII. Pri určitých rybolovoch by mali byť zahrnuté aj druhy tvoriace vedľajšie úlovky.
               
            
                  (7)
               
               
                  V novom spoločnom odporúčaní sa ďalej navrhuje, aby sa povinnosť vylodiť úlovky od roku 2018 uplatňovala na hlbokomorský rybolov pomocou vlečných a záťahových sietí na lov šabľochvosta tmavého, mieňa modrého a dlhochvostov rodu Macrourus v podoblasti ICES VI a divízii ICES Vb.
               
            
                  (8)
               
               
                  V novom spoločnom odporúčaní sa na rok 2018 navrhuje výnimka súvisiaca s mierou prežitia uvedená v článku 15 ods. 4 písm. b) nariadenia (EÚ) č. 1380/2013 pre homára štíhleho uloveného košmi, pascami alebo košíkmi v divízii ICES VI a podoblasti VII, s prihliadnutím na vlastnosti výstroja, rybolovné postupy a ekosystém. Výbor STECF dospel k záveru, že výnimka je opodstatnená. Preto by sa uvedená výnimka mala zahrnúť do plánu pre odhadzovanie úlovkov na rok 2018.
               
            
                  (9)
               
               
                  V novom spoločnom odporúčaní sa na rok 2018 navrhuje výnimka súvisiaca s mierou prežitia uvedená v článku 15 ods. 4 písm. b) nariadenia (EÚ) č. 1380/2013 pre soleu európsku menšej než minimálnej ochrannej referenčnej veľkosti ulovenú pomocou vlečnej siete s vodiacimi štítmi s veľkosťou ôk 80 – 99 mm v divízii ICES VIId do šiestich námorných míľ od pobrežia a mimo určených odchovní. Výbor STECF poznamenal, že by sa mali vymedziť odchovne uvedené v nariadení. Preto by sa uvedená výnimka mala zahrnúť do plánu pre odhadzovanie úlovkov na rok 2018 pod podmienkou, že dotknuté členské štáty zrealizujú dodatočné štúdie a poskytnú informácie o umiestnení odchovní.
               
            
                  (10)
               
               
                  V novom spoločnom odporúčaní sa na rok 2018 navrhuje sedem výnimiek de minimis z povinnosti vylodiť úlovky pre určité druhy rybolovu a do určitého objemu. Výbor STECF preskúmal dôkazy predložené členskými štátmi a dospel k záveru, že spoločné odporúčanie obsahuje odôvodnené argumenty dokladajúce skutočnosť, že je náročné dosiahnuť ďalšie zlepšenie selektívnosti, a/alebo argumenty týkajúce sa neprimeraných nákladov na manipuláciu s nechcenými úlovkami, ktoré sú v niektorých prípadoch podložené aj kvalitatívnym hodnotením nákladov. Vzhľadom na uvedené skutočnosti a keďže vedecké informácie nesvedčia o opaku, je vhodné zahrnúť tieto výnimky de minimis do plánu pre odhadzovanie úlovkov na rok 2018 v súlade s percentuálnymi podielmi navrhovanými v spoločnom odporúčaní a na úrovniach, ktoré neprevyšujú úrovne povolené podľa článku 15 ods. 1 nariadenia (EÚ) č. 1380/2013.
               
            
                  (11)
               
               
                  Výnimka de minimis navrhovaná pre tresku merlang v maximálnej výške 6 % celkového ročného výlovu tohto druhu plavidlami loviacimi ho v divíziách ICES VIId a VIIe vlečnými a záťahovými sieťami na lov pri dne s veľkosťou ôk menej ako 100 mm a pelagickými vlečnými sieťami je založená na skutočnosti, že zvýšenia selektívnosti sa dosahujú veľmi ťažko.
               
            
                  (12)
               
               
                  Výnimka de minimis navrhovaná pre tresku merlang v maximálnej výške 6 % celkového ročného výlovu tohto druhu plavidlami loviacimi ho v divíziách ICES VIIb až VIIj vlečnými a záťahovými sieťami na lov pri dne s veľkosťou ôk aspoň 100 mm je založená na skutočnosti, že zvýšenia selektívnosti sa dosahujú veľmi ťažko.
               
            
                  (13)
               
               
                  Výnimka de minimis navrhovaná pre tresku merlang v maximálnej výške 6 % celkového ročného výlovu tohto druhu za rok 2018 plavidlami loviacimi ho v podoblasti ICES VII (okrem VIIa, VIId a VIIe) vlečnými a záťahovými sieťami na lov pri dne s veľkosťou ôk menej ako 100 mm je založená na skutočnosti, že zvýšenia selektívnosti sa dosahujú veľmi ťažko.
               
            
                  (14)
               
               
                  Pokiaľ ide o tri výnimky de minimis navrhované pre tresku merlang, v delegovanom nariadení (EÚ) 2016/2375 sa dotknutým členským štátom uložila povinnosť predložiť Komisii dodatočné vedecké údaje na podporu výnimiek. Výbor STECF skonštatoval, že hoci ešte nemá k dispozícii úplné dôkazy, predložené dodatočné údaje sa týkajú niektorých otázok, ktoré vzniesol. Zároveň zdôraznil potrebu jednotnejšej koncepcie pri tejto populácii. Na základe vedeckých dôkazov, ktoré STECF preskúmal, a vzhľadom na skutočnosť, že sú k dispozícii zlepšené dôkazy, výnimka by sa mala zahrnúť do plánu pre odhadzovanie úlovkov na rok 2018.
               
            
                  (15)
               
               
                  Výnimka de minimis navrhovaná pre homára štíhleho v maximálnej výške 6 % celkového ročného výlovu tohto druhu plavidlami loviacimi ho v podoblasti ICES VII je založená na skutočnosti, že zvýšenia selektívnosti sa dosahujú veľmi ťažko. Výbor STECF dospel k záveru, že výnimka je opodstatnená. Preto by sa uvedená výnimka mala zahrnúť do plánu pre odhadzovanie úlovkov na rok 2018.
               
            
                  (16)
               
               
                  Výnimka de minimis navrhovaná pre homára štíhleho v maximálnej výške 2 % celkového ročného výlovu tohto druhu plavidlami loviacimi ho v podoblasti ICES VI je založená na skutočnosti, že zvýšenia selektívnosti sa dosahujú veľmi ťažko a že existujú podkladové kvantitatívne informácie o neprimeraných nákladoch na manipuláciu s nechcenými úlovkami. Výbor STECF dospel k záveru, že výnimka je opodstatnená. Preto by sa uvedená výnimka mala zahrnúť do plánu pre odhadzovanie úlovkov na rok 2018.
               
            
                  (17)
               
               
                  Výnimka de minimis navrhovaná pre soleu európsku v maximálnej výške 3 % celkového ročného výlovu tohto druhu plavidlami loviacimi tento druh v divíziách ICES VIId, VIIe, VIIf, VIIg a VIIh výstrojom TBB s veľkosťou ôk 80 – 199 mm so zvýšenou selektívnosťou je založená na skutočnosti, že zvýšenia selektívnosti sa dosahujú veľmi ťažko. Výbor STECF skonštatoval, že výnimka má kompenzovať používanie výstroja so zvýšenou selektívnosťou a že sa má vzťahovať na zvyšné odhadzované úlovky. Preto by sa uvedená výnimka mala zahrnúť do plánu pre odhadzovanie úlovkov na rok 2018.
               
            
                  (18)
               
               
                  Výnimka de minimis navrhovaná pre soleu európsku vo výške maximálne 3 % celkového ročného výlovu tohto druhu plavidlami loviacimi tento druh v divíziách ICES VIId, VIIe, VIIf a VIIg viacstennými žiabrovkami a žiabrovkami je založená na skutočnosti, že zvýšenia selektívnosti sa dosahujú veľmi ťažko. Výbor STECF dospel k záveru, že výnimka je správne vymedzená. Preto by sa uvedená výnimka mala zahrnúť do plánu pre odhadzovanie úlovkov na rok 2018.
               
            
                  (19)
               
               
                  Rozsah pôsobnosti určitých ustanovení delegovaného nariadenia (EÚ) 2016/2375 je obmedzený na rok 2017. Uvedené nariadenie by sa preto malo zrušiť a nahradiť novým nariadením s účinnosťou od 1. januára 2018.
               
            
                  (20)
               
               
                  Opatrenia stanovené v tomto nariadení majú priamy vplyv na plánovanie rybárskej sezóny plavidiel Únie a na súvisiace hospodárske činnosti, a preto by toto nariadenie malo nadobudnúť účinnosť ihneď po jeho uverejnení. Malo by sa uplatňovať od 1. januára 2018,
               
            PRIJALA TOTO NARIADENIE:
      Článok 1
      Vykonávanie povinnosti vylodiť úlovky
      V zónach ICES V (okrem Va a v prípade Vb len vo vodách Únie), VI a VII sa povinnosť vylodiť úlovky stanovená v článku 15 ods. 1 nariadenia (EÚ) č. 1380/2013 vzťahuje na rybolov druhov žijúcich pri morskom dne a hlbokomorských druhov v súlade s týmto nariadením.
      Článok 2
      Vymedzenie pojmov
      „Flámsky panel“ je posledná kužeľovitá sieťová časť vlečnej siete s rozperným rahnom, ktorého predná časť je priamo pripojená ku koncovému rukávcu. Horná a dolná sieťová časť musia pozostávať z ôk šírky najmenej 120 mm meranej medzi uzlami a pri natiahnutí musí byť panel dlhý aspoň 3 m.
      Článok 3
      Druhy, na ktoré sa vzťahuje povinnosť vylodiť úlovky
      Povinnosť vylodiť úlovky sa vzťahuje na každý druh rybolovu tak, ako je stanovené v prílohe, s výhradou výnimiek stanovených v článkoch 4 a 5.
      Článok 4
      Výnimka súvisiaca sa mierou prežitia
      1.   Výnimka súvisiaca s mierou prežitia stanovená v článku 15 ods. 4 písm. b) nariadenia (EÚ) č. 1380/2013 sa uplatňuje na:
      
                  a)
               
               
                  homára štíhleho (Nephrops norvegicus) uloveného pomocou pascí, košov alebo košíkov (kódy výstroja (4) FPO a FIX) v podoblastiach ICES VI a VII;
               
            
                  b)
               
               
                  úlovky soley európskej (Solea solea) menšej než minimálnej ochrannej referenčnej veľkosti, ktoré boli ulovené vlečnými sieťami s vodiacimi štítmi s veľkosťou ôk koncového rukávca 80 – 99 mm (kódy výstroja OTT, OTB, TBS, TBN, TB, PTB, OT, PT, TX) v divízii ICES VIId do šiestich námorných míľ od pobrežia a mimo určených odchovní počas lovných operácií spĺňajúcich tieto podmienky: plavidlá s maximálnou dĺžkou 10 metrov, maximálnym výkonom motora 221 kW, pri vykonávaní lovu vo vodách s maximálnou hĺbkou 30 metrov a s časom vlečenia obmedzeným maximálne na 1,5 hodiny. Takéto úlovky soley európskej musia sa okamžite vypustiť na slobodu.
               
            2.   Členské štáty, ktoré majú priamy hospodársky záujem v severozápadných vodách do 1. mája 2018, predložia Komisii prípadné doplňujúce vedecké informácie na podporu výnimky stanovenej v odseku 1 písm. b). Vedecký, technický a hospodársky výbor pre rybárstvo (STECF) posúdi poskytnuté informácie do 1. septembra 2018.
      Článok 5
      Výnimky de minimis
      
      Odchylne od článku 15 ods. 1 nariadenia (EÚ) č. 1380/2013 sa môžu odhadzovať tieto množstvá:
      
                  a)
               
               
                  pokiaľ ide o tresku merlang (Merlangius merlangus), maximálne do 6 % celkového ročného výlovu tohto druhu plavidlami povinnými vylodiť tresku merlang a loviacimi tento druh v divíziách ICES VIId a VIIe vlečnými sieťami na lov pri dne a záťahovými sieťami s veľkosťou ôk menšou než 100 mm (OTB, SSC, OTT, PTB, SDN, SPR, TBN, TBS, TB, SX, SV OT, PT a TX) a pelagickými vlečnými sieťami (OTM, PTM);
               
            
                  b)
               
               
                  pokiaľ ide o tresku merlang (Merlangius merlangus), maximálne do 6 % celkového ročného výlovu tohto druhu plavidlami povinnými vylodiť tresku merlang a loviacimi tento druh v divíziách ICES VIIb až VIIj vlečnými sieťami na lov pri dne a záťahovými sieťami s veľkosťou ôk aspoň 100 mm (OTB, SSC, OTT, PTB, SDN, SPR, TBN, TBS, TB, SX, SV OT, PT a TX) a pelagickými vlečnými sieťami (OTM, PTM);
               
            
                  c)
               
               
                  pokiaľ ide o tresku merlang (Merlangius merlangus), maximálne do 6 % celkového ročného výlovu tohto druhu plavidlami povinnými vylodiť tresku merlang a loviacimi tento druh v podoblasti ICES VII okrem divízií VIIa, VIId a VIIe vlečnými sieťami na lov pri dne a záťahovými sieťami s veľkosťou ôk menšou než 100 mm (OTB, SSC, OTT, PTB, SDN, SPR, TBN, TBS, TB, SX, SV OT, PT a TX) a pelagickými vlečnými sieťami (OTM, PTM);
               
            
                  d)
               
               
                  pokiaľ ide o homára štíhleho (Nephrops norvegicus), maximálne do 6 % celkového ročného výlovu tohto druhu plavidlami povinnými vylodiť homára štíhleho a loviacimi tento druh v podoblasti ICES VII;
               
            
                  e)
               
               
                  pokiaľ ide o homára štíhleho (Nephrops norvegicus), maximálne do 2 % celkového ročného výlovu tohto druhu plavidlami povinnými vylodiť homára štíhleho a loviacimi tento druh v podoblasti ICES VI;
               
            
                  f)
               
               
                  pokiaľ ide o soleu európsku (Solea solea), maximálne do 3 % celkového ročného výlovu tohto druhu plavidlami povinnými vylodiť soleu európsku a loviacimi tento druh v divíziách ICES VIId, VIIe, VIIf a VIIg viacstennými žiabrovkami a žiabrovkami;
               
            
                  g)
               
               
                  pokiaľ ide o soleu európsku (Solea solea), maximálne do 3 % celkového ročného výlovu tohto druhu plavidlami povinnými vylodiť soleu európsku loviacimi tento druh v divíziách ICES VIId, VIIe, VIIf, VIIg a VIIh s výstrojom TBB s veľkosťou ôk 80 – 199 mm a so zvýšenou selektívnosťou, napríklad s tunelom s veľkými okami.
               
            Článok 6
      Plavidlá, na ktoré sa vzťahuje povinnosť vylodiť úlovky
      1.   Členské štáty v súlade s kritériami stanovenými v prílohe určia plavidlá, na ktoré sa vzťahuje povinnosť vylodiť úlovky v rámci jednotlivých druhov rybolovu.
      Pri plavidlách, na ktoré sa vzťahovala povinnosť vylodiť úlovky v určitých druhoch rybolovu v roku 2017, zostáva táto povinnosť zachovaná.
      2.   Dotknuté členské štáty do 31. decembra 2017 poskytnú Komisii a ostatným členským štátom cez zabezpečenú kontrolnú webovú stránku Únie zoznam plavidiel určených podľa odseku 1 za každý konkrétny rybolov stanovený v prílohe. Sú povinné dohliadať na aktuálnosť týchto zoznamov.
      Článok 7
      Zrušenie
      Delegované nariadenie (EÚ) 2016/2375 sa zrušuje.
      Článok 8
      Nadobudnutie účinnosti
      Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
      Uplatňuje sa od 1. januára 2018 do 31. decembra 2018.
      Článok 6 sa však uplatňuje odo dňa nadobudnutia účinnosti tohto nariadenia.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 20. októbra 2017
         
            
               Za Komisiu
            
            
               predseda
            
            Jean-Claude JUNCKER
         
      
      
         (1)  Ú. v. EÚ L 352, 12.10.2016, s. 39.
      
         (2)  V delegovanom nariadení Komisie (EÚ) 2015/2438 z 12. októbra 2015 bol stanovený plán pre odhadzovanie úlovkov pri rybolove určitých druhov žijúcich pri morskom dne v severozápadných vodách na obdobie 2016 – 2018 (Ú. v. EÚ L 336, 23.12.2015, s. 29); dané nariadenie bolo zrušené a nahradené nariadením (EÚ) 2016/2375 z 12. októbra 2016, ktorým sa stanovuje plán pre odhadzovanie úlovkov pri rybolove určitých druhov žijúcich pri morskom dne v severozápadných vodách na obdobie 2016 – 2018 (Ú. v. EÚ L 352, 23.12.2016, s. 39).
      
         (3)  2017-07_STECF PLEN 17-02_JRCxxx.pdf.
      
         (4)  Kódy výstroja použité v tomto nariadení vymedzila Organizácia OSN pre výživu a poľnohospodárstvo.
      
         PRÍLOHA
         
            Druhy rybolovu, na ktoré sa vzťahuje povinnosť vylodiť úlovky
         
         
                     a)
                  
                  
                     Rybolov vo vodách Únie a medzinárodných vodách podoblasti ICES VI a divízie Vb
                     
                                 Rybolov
                              
                              
                                 Kód výstroja
                              
                              
                                 Opis rybárskeho výstroja
                              
                              
                                 Veľkosť ôk siete
                              
                              
                                 Druh, ktorý sa má vylodiť
                              
                           
                                 treska škvrnitá (Gadus morhua), treska jednoškvrnná (Melanogrammus aeglefinus), treska merlang (Merlangius merlangus) a treska tmavá (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vlečné siete a záťahové siete
                              
                              
                                 všetky
                              
                              
                                 Všetky úlovky tresky jednoškvrnnej a vedľajšie úlovky soley európskej, platesy veľkej a kalkanov rodu Lepidorhombus, ak celkové vylodené úlovky všetkých druhov v rokoch 2015 a 2016 (*1) za plavidlo pozostávali z viac než 5 % týchto treskovitých druhov: treska škvrnitá, treska jednoškvrnná, treska merlang a treska tmavá spolu.
                              
                           
                                 homár štíhly (Nephrops norvegicus)
                              
                              
                                 OTB, SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 vlečné siete, záťahové siete, pasce, koše a košíky
                              
                              
                                 všetky
                              
                              
                                 Všetky úlovky homára štíhleho a vedľajšie úlovky tresky jednoškvrnnej, soley európskej, platesy veľkej a kalkanov rodu Lepidorhombus, ak celkové vylodené úlovky všetkých druhov v rokoch 2015 a 2016 (*1) za plavidlo pozostávali z viac než 5 % homára štíhleho:
                              
                           
                                 treska tmavá (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vlečné siete
                              
                              
                                 ≥ 100mm
                              
                              
                                 Všetky úlovky tresky tmavej, ak celkové vylodené úlovky všetkých druhov v rokoch 2015 a 2016 (*1) za plavidlo pozostávali z viac než 50 % tresky tmavej.
                              
                           
                                 stuhochvost čierny (Aphanopus carbo)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vlečné siete a záťahové siete
                              
                              
                                 ≥ 100mm
                              
                              
                                 Všetky úlovky stuhochvosta čierneho, ak celkové vylodené úlovky všetkých druhov v rokoch 2015 a 2016 (*1) za plavidlo pozostávali z viac než 20 % stuhochvosta čierneho.
                              
                           
                                 mieň modrý (Molva dypterygia)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vlečné siete a záťahové siete
                              
                              
                                 ≥ 100mm
                              
                              
                                 Všetky úlovky mieňa modrého, ak celkové vylodené úlovky všetkých druhov v rokoch 2015 a 2016 (*1) za plavidlo pozostávali z viac než 20 % mieňa modrého.
                              
                           
                                 Dlhochvosty rodu Macrourus (Coryphaeides rupestris, Macrourus berglax)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vlečné siete a záťahové siete
                              
                              
                                 ≥ 100mm
                              
                              
                                 Všetky úlovky dlhochvostov rodu Macrourus, ak celkové vylodené úlovky všetkých druhov v rokoch 2015 a 2016 (*1) za plavidlo pozostávali z viac než 20 % dlhochvostov rodu Macrourus.
                              
                           
               
                     b)
                  
                  
                     Rybolov v podoblastiach ICES VI a VII a vo vodách Únie a medzinárodných vodách divízie ICES Vb
                     
                                 Rybolov
                              
                              
                                 Kód výstroja
                              
                              
                                 Opis rybárskeho výstroja
                              
                              
                                 Veľkosť ôk siete
                              
                              
                                 Druh, ktorý sa má vylodiť
                              
                           
                                 merlúza európska
                                 (Merluccius merluccius)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM TB, SX, SV, OT, PT, TX
                              
                              
                                 vlečné siete a záťahové siete
                              
                              
                                 všetky
                              
                              
                                 Všetky úlovky merlúzy európskej, ak celkové vylodené úlovky všetkých druhov v rokoch 2015 a 2016 (*2) za plavidlo pozostávali z viac než 10 % merlúzy európskej.
                              
                           
                                 merlúza európska
                                 (Merluccius merluccius)
                              
                              
                                 GNS, GN, GND, GNC, GTN, GTR, GEN
                              
                              
                                 všetky žiabrovky
                              
                              
                                 všetky
                              
                              
                                 Všetky úlovky merlúzy európskej.
                              
                           
                                 merlúza európska
                                 (Merluccius merluccius)
                              
                              
                                 LL, LLS, LLD, LX, LTL, LHP, LHM
                              
                              
                                 všetky lovné šnúry
                              
                              
                                 všetky
                              
                              
                                 Všetky úlovky merlúzy európskej.
                              
                           
               
                     c)
                  
                  
                     Rybolov v podoblasti ICES VII
                     
                                 Rybolov
                              
                              
                                 Kód výstroja
                              
                              
                                 Opis rybárskeho výstroja
                              
                              
                                 Veľkosť ôk siete
                              
                              
                                 Druh, ktorý sa má vylodiť
                              
                           
                                 homár štíhly (Nephrops norvegicus)
                              
                              
                                 OTB SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 vlečné siete, záťahové siete, pasce, koše a košíky
                              
                              
                                 všetky
                              
                              
                                 Všetky úlovky homára štíhleho, ak celkové vylodené úlovky všetkých druhov v rokoch 2015 a 2016 (*3) za plavidlo pozostávali z viac než 10 % homára štíhleho
                              
                           
                                 treska tmavá (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vlečné siete
                              
                              
                                 ≥ 100mm
                              
                              
                                 Všetky úlovky tresky tmavej, ak celkové vylodené úlovky všetkých druhov v rokoch 2015 a 2016 (*3) za plavidlo pozostávali z viac než 50 % tresky tmavej.
                              
                           
               
                     d)
                  
                  
                     Rybolov v divízii ICES VIIa
                     
                                 Rybolov
                              
                              
                                 Kód výstroja
                              
                              
                                 Rybársky výstroj
                              
                              
                                 Veľkosť ôk siete
                              
                              
                                 Druh, ktorý sa má vylodiť
                              
                           
                                 treska škvrnitá (Gadus morhua), treska jednoškvrnná (Melanogrammus aeglefinus), treska merlang (Merlangius merlangus) a treska tmavá (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vlečné siete a záťahové siete
                              
                              
                                 všetky
                              
                              
                                 všetky úlovky tresky jednoškvrnnej, ak celkové vylodené úlovky všetkých druhov v rokoch 2015 a 2016 (*4) za plavidlo pozostávali z viac než 10 % z týchto treskovitých druhov: treska škvrnitá, treska jednoškvrnná, treska merlang a treska tmavá spolu.
                              
                           
               
                     e)
                  
                  
                     Rybolov v divízii ICES VIId
                     
                                 Rybolov
                              
                              
                                 Kód výstroja
                              
                              
                                 Rybársky výstroj
                              
                              
                                 Veľkosť ôk siete
                              
                              
                                 Druh, ktorý sa má vylodiť
                              
                           
                                 solea európska (Solea solea)
                              
                              
                                 TBB
                              
                              
                                 všetky vlečné siete s rozperným rahnom
                              
                              
                                 všetky
                              
                              
                                 Všetky úlovky soley európskej.
                              
                           
                                 solea európska (Solea solea)
                              
                              
                                 OTT, OTB, TBS, TBN, TB, PTB, OT, PT, TX
                              
                              
                                 vlečné siete
                              
                              
                                 < 100 mm
                              
                              
                                 Všetky úlovky soley európskej.
                              
                           
                                 solea európska (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 všetky viacstenné žiabrovky a žiabrovky
                              
                              
                                 všetky
                              
                              
                                 Všetky úlovky soley európskej.
                              
                           
                                 treska škvrnitá (Gadus morhua), treska jednoškvrnná (Melanogrammus aeglefinus), treska merlang (Merlangius merlangus) a treska tmavá (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vlečné siete a záťahové siete
                              
                              
                                 všetky
                              
                              
                                 všetky úlovky tresky merlang, ak celkové vylodené úlovky všetkých druhov v rokoch 2015 a 2016 (*5) za plavidlo pozostávali z viac než 10 % z týchto treskovitých druhov: treska škvrnitá, treska jednoškvrnná, treska merlang a treska tmavá spolu.
                              
                           
               
                     f)
                  
                  
                     Rybolov v divízii ICES VIIe
                     
                                 Rybolov
                              
                              
                                 Kód výstroja
                              
                              
                                 Rybársky výstroj
                              
                              
                                 Veľkosť ôk siete
                              
                              
                                 Druh, ktorý sa má vylodiť
                              
                           
                                 solea európska (Solea solea)
                              
                              
                                 TBB
                              
                              
                                 všetky vlečné siete s rozperným rahnom
                              
                              
                                 všetky
                              
                              
                                 Všetky úlovky soley európskej.
                              
                           
                                 solea európska (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 všetky viacstenné žiabrovky a žiabrovky
                              
                              
                                 všetky
                              
                              
                                 Všetky úlovky soley európskej.
                              
                           
               
                     g)
                  
                  
                     Rybolov v divíziách ICES VIId a VIIe
                     
                                 Rybolov
                              
                              
                                 Kód výstroja
                              
                              
                                 Rybársky výstroj
                              
                              
                                 Veľkosť ôk siete
                              
                              
                                 Druh, ktorý sa má vylodiť
                              
                           
                                 Treska žltkavá (Pollachius pollachius)
                              
                              
                                 GNS, GN, GND, GNC, GTN, GTR, GEN
                              
                              
                                 všetky viacstenné žiabrovky a žiabrovky
                              
                              
                                 všetky
                              
                              
                                 Všetky úlovky tresky žltkavej.
                              
                           
               
                     h)
                  
                  
                     Rybolov v divíziách ICES VIIb, VIIc a VIIf – VIIk
                     
                                 Rybolov
                              
                              
                                 Kód výstroja
                              
                              
                                 Rybársky výstroj
                              
                              
                                 Veľkosť ôk siete
                              
                              
                                 Druh, ktorý sa má vylodiť
                              
                           
                                 solea európska (Solea solea)
                              
                              
                                 TBB
                              
                              
                                 všetky vlečné siete s rozperným rahnom
                              
                              
                                 všetky
                              
                              
                                 Všetky úlovky soley európskej.
                              
                           
                                 solea európska (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 všetky viacstenné žiabrovky a žiabrovky
                              
                              
                                 všetky
                              
                              
                                 Všetky úlovky soley európskej.
                              
                           
               
                     i)
                  
                  
                     Rybolov v divíziách ICES VIIb, VIIc, VIIe a VIIf – VIIk
                     
                                 Rybolov
                              
                              
                                 Kód výstroja
                              
                              
                                 Rybársky výstroj
                              
                              
                                 Veľkosť ôk siete
                              
                              
                                 Druh, ktorý sa má vylodiť
                              
                           
                                 treska škvrnitá (Gadus morhua), treska jednoškvrnná (Melanogrammus aeglefinus), treska merlang (Merlangius merlangus) a treska tmavá (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vlečné siete a záťahové siete
                              
                              
                                 všetky
                              
                              
                                 Všetky úlovky tresky merlang, ak celkové vylodené úlovky všetkých druhov v rokoch 2015 a 2016 (*6) za plavidlo pozostávali z viac než 10 % z týchto treskovitých druhov: treska škvrnitá, treska jednoškvrnná, treska merlang a treska tmavá spolu.
                              
                           
               
            (*1)  Plavidlá v zozname plavidiel, na ktoré sa vzťahuje povinnosť vylodiť úlovky pri tomto rybolove podľa delegovaného nariadenia Komisie (EÚ) 2016/2375, sa ponechávajú v zozname uvedenom v článku 4 tohto nariadenia napriek zmene v referenčnom období a naďalej sa na ne vzťahuje povinnosť vylodiť úlovky pri tomto rybolove.
         
            (*2)  Plavidlá v zozname plavidiel, na ktoré sa vzťahuje povinnosť vylodiť úlovky pri tomto rybolove podľa delegovaného nariadenia Komisie (EÚ) 2016/2375, sa ponechávajú v zozname uvedenom v článku 4 tohto nariadenia napriek zmene v referenčnom období a naďalej sa na ne vzťahuje povinnosť vylodiť úlovky pri tomto rybolove.
         
            (*3)  Plavidlá v zozname plavidiel, na ktoré sa vzťahuje povinnosť vylodiť úlovky pri tomto rybolove podľa delegovaného nariadenia Komisie (EÚ) 2016/2375, sa ponechávajú v zozname uvedenom v článku 4 tohto nariadenia napriek zmene v referenčnom období a naďalej sa na ne vzťahuje povinnosť vylodiť úlovky pri tomto rybolove.
         
            (*4)  Plavidlá v zozname plavidiel, na ktoré sa vzťahuje povinnosť vylodiť úlovky pri tomto rybolove podľa delegovaného nariadenia Komisie (EÚ) 2016/2375, sa ponechávajú v zozname uvedenom v článku 4 tohto nariadenia napriek zmene v referenčnom období a naďalej sa na ne vzťahuje povinnosť vylodiť úlovky pri tomto rybolove.
         
            (*5)  Plavidlá v zozname plavidiel, na ktoré sa vzťahuje povinnosť vylodiť úlovky pri tomto rybolove podľa delegovaného nariadenia Komisie (EÚ) 2016/2375, sa ponechávajú v zozname uvedenom v článku 4 tohto nariadenia napriek zmene v referenčnom období a naďalej sa na ne vzťahuje povinnosť vylodiť úlovky pri tomto rybolove.
         
            (*6)  Plavidlá v zozname plavidiel, na ktoré sa vzťahuje povinnosť vylodiť úlovky pri tomto rybolove podľa delegovaného nariadenia Komisie (EÚ) 2016/2375, sa ponechávajú v zozname uvedenom v článku 4 tohto nariadenia napriek zmene v referenčnom období a naďalej sa na ne vzťahuje povinnosť vylodiť úlovky pri tomto rybolove.